የአሰልጣኞች አስተያየት| ጅማ አባ ጅፋር 2-2 ጅቡቲ ቴሌኮም
“ከመጀመሪያው ጨዋታ ይዘን የመጣነው ውጤት በተወሰነ መልኩ አዘናግቶናል፡፡ በተረፈ በአጠቃላይ ይዘነው ከመጣነው ውጤት አንጻር ጨዋታውን አቅልለን ለመጫወት ሞክረናል። በመጪው እሁድ የፕሪምየር ሊግ ጨዋታ ስላለን ተጫዋቾች ለማሳረፍም ጥረት አድርገናል።”ጨዋታው መጥፎ የሚባል አልነበረም፤ ተጋጣሚያችን ጠንካራ ቡድን ነው፡፡ በመጀመርያው ጨዋታ 3ለ1 ተሸንፈናል። በሜዳችን ስንጫወት በሰው ሰራሽ ሳር ላይ ነበር፤ እዚህ ደግሞ የተፈጥሮ ሳር ላይ ነው የተጫወትነው፡፡ ወደ ዛሬው ጨዋታ ስንመጣ ቢያንስ የተወሰነ ጥሩ ነገር ይዘን መሄድ እንዳለብን አስበን ለማሸነፍ ነበር የመጣነው።